
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 92 

26 Μαίου 2016 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός 
σχεδίου περιοχή στον οικισμό Νεάπολη της Δη¬ 
μοτικής Ενότητας Βοιών του Δήμου Μονεμβασιάς 


(Ν. Λακωνίας) για τον καθορισμό σχολικού χώρου 

και όρων και περιορισμών δόμησης αυτού. 1 

Τροποποίηση του εγκεκριμένου ρυμοτομικού σχεδίου 
στο Ο.Τ. 37 περιοχής 75 «Ακαδημία Πλάτωνος» 
του Δήμου Αθηναίων (Ν. Αττικής). 2 


ΑΠΟΦΑΣΕΙΣ 

Κήρυξη αναγκαστικής απαλλοτρίωσης ακινήτων για 
την κατασκευή του έργου: «ΚΑΤΑΣΚΕΥΗ ΟΔΟΥ 
ΛΑΣΤΕΪΚΑ - ΠΑΡΑΚΑΜΨΗ ΑΓΙΟΥ ΙΩΑΝΝΗ - ΚΑ- 
ΤΑΚΟΛΟ». 3 


Δ ΙΑΤΑΓΜΑΤ Α 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή στον οικισμό Νεάπολη της Δημοτικής 
Ενότητας Βοιών του Δήμου Μονεμβασιάς (Ν. Λακω¬ 
νίας) για τον καθορισμό σχολικού χώρου και όρων 
και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 114 και 154 του Κώδικα Βα¬ 
σικής Πολεοδομικής Νομοθεσίας (Κ.Β.Π.Ν.) που κυρώθηκε 
με το άρθρο μόνο του από 14.7.1999 Π.δ/τος (Δ' 580). 

2. Τις διατάξεις των άρθρων 7, 11, 12, 14,15, 19 και 31 
(παρ. 1) του Ν. 4067/2012 «Νέος Οικοδομικός Κανονισμός» 
(Α' 79), όπως τα άρθρα 7, 11, 12, 15 και 19 τροποποιή¬ 
θηκαν με το άρθρο 20 του Ν. 4258/2014 «Διαδικασία 
οριοθέτησης και ρυθμίσεις θεμάτων για τα υδατορέ- 
ματα - ρυθμίσεις Πολεοδομικής νομοθεσίας και άλλες 
διατάξεις» (Α' 94) και με το άρθρο 7 του Ν. 4315/2014 
(Α' 269) και η παρ. 1 του άρθρου 31 αντικαταστάθηκε με 
τη παρ. 2 του άρθρου 62 του Ν. 4280/2014 «Περιβαλλο¬ 
ντική αναβάθμιση και ιδιωτική πολεοδόμηση - Βιώσιμη 
ανάπτυξη οικισμών Ρυθμίσεις δασικής νομοθεσίας και 
άλλες διατάξεις» (Α' 159). 


3. Τις διατάξεις του άρθρου 14 του Ν. 3028/2002 «Για 
την προστασία των Αρχαιοτήτων και εν γένει της Πο¬ 
λιτιστικής Κληρονομιάς» (Α' 153). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.δ/τος 63/2005 
(Α' 98). 

5. Τ ις διατάξεις των άρθρων 1 και 4 του Π.δ/τος 70/2015 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουρ¬ 
γείο Ναυτιλίας και Νησιωτικής Πολιτικής. Μετονομασία 
του Υπουργείου Πολιτισμού, Παιδείας και Θρησκευμά¬ 
των σε Υπουργείο Παιδείας, Έρευνας και Θρησκευμά¬ 
των, του Υπουργείου Οικονομίας, Υποδομών, Ναυτιλίας 
και Τουρισμού σε Υπουργείο Οικονομίας, Ανάπτυξης 
και Τουρισμού και του Υπουργείου Παραγωγικής Ανα¬ 
συγκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γ ενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (Α' 114). 

6. Τις διατάξεις του Π.δ/τος 73/2015 «Διορισμός Αντι¬ 
προέδρου της Κυβέρνησης Υπουργών, Αναπληρωτών 
Υπουργών και Υφυπουργών» (Α' 116). 

7. Την υπ’ αριθ. Υ31/9-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Ιωάννη Τσιρώνη» 
(Β' 2183). 

8. Την 57320/2357/14-8-1985 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Εγκριση Γ ενικού Πολεοδομικού Σχεδίου Νεάπολης Λα¬ 
κωνίας» (Δ' 567). 

9. Το 1260/22-1-2013 έγγραφο της Διεύθυνσης Οικοδο¬ 
μικών και Κτιριοδομικών Κανονισμών «Εγκριση μελέτης 
γεωλογικής καταλληλότητας για δόμηση και αντίστοιχη 
γνωμοδότηση στο πλαίσιο της έγκρισης του τοπικού 
ρυμοτομικού σχεδίου για την ανέγερση του Λυκείου 
Νεάπολης της ΔΈ. Βοιών του Δήμου Μονεμβασιάς Λα¬ 
κωνίας» 

10. Το 258/7-2-2013 έγγραφο του Δασαρχείου Μολάων. 

11. Τα 437/18-2-2013 και 395/21-2-2013 έγγραφα της 5ης 
Εφορείας Βυζαντινών Αρχαιοτήτων και της Ε' Εφορείας 
Προϊστορικών και Κλασικών Αρχαιοτήτων, αντίστοιχα. 

12. Το από 12-12-2013 πρακτικό καταλληλότητας και 
επιλογής χώρου της Επιτροπής του άρθρου 18 παρ. 6 
του Ν. 3467/2006 (Α' 128). 

13. Το 73467/2922/4-12-2013 έγγραφο του Γενικού Δι¬ 
ευθυντή Χωροταξικής και Περιβαλλοντικής Πολιτικής 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

14. Την 42/2013 γνωμοδότηση του Δημοτικού Συμβου¬ 
λίου του Δήμου Μονεμβασιάς. 

15. Την 3/θέμα 4ο/22-8-2013 γνωμοδότηση του Συμ¬ 
βουλίου Πολεοδομικών Θεμάτων και Αμφισβητήσεων 
(ΣΥΠΟΘΑ) Περιφερειακής Ενότητας Λακωνίας. 

16. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

17. Τις 188/2014 και 10/2016 γνωμοδοτήσεις του Συμ¬ 
βουλίου της Επικράτειας, με πρόταση των Υπουργών 
Πολιτισμού και Αθλητισμού και Περιβάλλοντος και Ενέρ¬ 
γειας, και του Αναπληρωτή Υπουργού Περιβάλλοντος 
και Ενέργειας, αποφασίζουμε: 

Αρθρο 1 

Εγκρίνεται τοπικό ρυμοτομικό σχέδιο στην εκτός 
σχεδίου περιοχή του οικισμού Νεάπολη της Δημοτικής 
Ενότητας Βοιών του Δήμου Μονεμβασιάς (Ν. Λακωνίας) 
για τον καθορισμό σχολικού χώρου (Γυμνάσιο, Λύκειο, 
Επαγγελματικό Λύκειο), όπως ο χώρος φαίνεται περι- 
κλεισμένος με πράσινη συνεχή γραμμή και τα στοιχεία 

Α,ΑΙ.Α9,Β,Β1.Βδ,Γ,Δ,Ε,ΣΤ,Ζ,ΖΙ.Ζ4,Ι,Ι1....Ι11,Α 

στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών και Γεωχωρικών Πλη¬ 
ροφοριών με την αριθ. 3624/2016 πράξη του και που 
αντίτυπό του σε φωτοσμίκρυνση δημοσιεύεται με το 
παρόν δ/γμα. 


Αρθρο 2 

1. Στον παραπάνω καθοριζόμενο σχολικό χώρο ορίζο¬ 
νται όροι και περιορισμοί δόμησης ως εξής: 

α. Καθορίζεται περίγραμμα του υφιστάμενου σχολικού 
κτιρίου και περίγραμμα του προς ανέγερση σχολικού 
κτιρίου, όπως φαίνεται με κόκκινη συνεχή γραμμή στο 
διάγραμμα του άρθρου 1 του παρόντος. 

β. Επιτρεπόμενη κάλυψη: εντός των περιγραμμάτων 
που καθορίζονται με την προηγούμενη παράγραφο. 

γ. Συντελεστής δόμησης: τριάντα εκατοστά (0,30). 

δ. Επιτρέπεται η ανέγερση περισσοτέρων του ενός 
κτιρίων στο συγκεκριμένο σχολικό χώρο. 

ε. Ελάχιστη απόσταση των κτιρίων από τα όρια του 
χώρου : πέντε (5) μέτρα. 

2. Για την δόμηση του χώρου απαιτείται η πλήρης 
τήρηση των όρων και προϋποθέσεων που τίθενται με 
το υπ' αριθ. 1260/22-1-2013 έγγραφο της Διεύθυνσης 
Οικοδομικών και Κτιριοδομικών Κανονισμών, με το οποίο 
εγκρίθηκε η γεωλογική καταλληλότητα υπό προϋποθέ¬ 
σεις του χώρου. 

Αρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Απριλίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΑΡΙΣΤΕΙΔΗΣ ΜΠΑΛΤΑΣ ΠΑΝΑΓΙΩΤΗΣ ΣΚΟΥΡΛΕΤΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΙΩΑΝΝΗΣ ΤΣΙΡΩΝΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


( 2 ) 

Τροποποίηση του εγκεκριμένου ρυμοτομικού σχεδίου 
στο Ο.Τ. 37 περιοχής 75 «Ακαδημία Πλάτωνος» του 
Δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2, 6 και 10) 
και 154 του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο μόνο του από 
14-7-1999 Π.δ/τος (Δ' 580), όπως το άρθρο 154 τροποποι¬ 
ήθηκε με το άρθρο 13 (παρ. 3) του Ν. 3212/2003 (Α' 308). 

2. Τις διατάξεις του άρθρου 31 παρ. 1 του Ν. 4067/2012 
«Νέος Οικοδομικός Κανονισμός» (Α' 79), όπως αντικατα- 
στάθηκε με την παρ. 2 του άρθρου 62 του Ν. 4280/2014 
(Α' 159). 

3. Τις διατάξεις των άρθρων 30 και 31 του Ν. 4030/2011 
«Νέος τρόπος έκδοσης αδειών δόμησης, ελέγχου κα¬ 
τασκευών και λοιπές διατάξεις» (Α' 249), όπως ισχύουν 
μετά την τροποποίηση του άρθρου 30 με το άρθρο 49 
παρ. 10 του Ν. 4178/2013 (Α' 174) και του άρθρου 31 με 
την παρ. 1β του άρθρου 62 του Ν. 4042/2012 (Α' 24) και 
με τις παρ. 11 και 12 του άρθρου 49 του Ν. 4178/2013. 

4. Τ ις διατάξεις του άρθρου 14 παρ. 2,4 και 6 του Ν. 3028/ 
2002 «Για την προστασία των Αρχαιοτήτων και εν γένει 
της πολιτιστικής κληρονομιάς» (Α' 153). 

5. Τις διατάξεις του άρθρου 90 του Κώδικα που κυ¬ 
ρώθηκε με το άρθρο πρώτο του Π.δ/τος 63/2005 «Κω¬ 
δικοποίηση της νομοθεσίας για την κυβέρνηση και τα 
κυβερνητικά όργανα» (Α' 98). 

6. Την υπ’ αριθ. Υ 31/9-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Ιωάννη Τσιρώνη» 
(Β' 2183). 

7. Το από 8-5-2009 πρακτικό καταλληλότητας της 
Επιτροπής του άρθρου 3 του Ν. 513/1976, όπως αντικα- 
ταστάθηκε με το άρθρο 18 (παρ. 6) του Ν. 3467/2006 
(Α' 128). 

8. Το υπ’ αριθ. Φ5/1/8393/7-12-2010 έγγραφο της Γ' 
Εφορείας Προϊστορικών και Κλασικών Αρχαιοτήτων 
Υπουργείου Πολιτισμού και Τουρισμού. 

9. Τις υπ’ αριθ. 777/2004, 2010/2009, 464/2011 και 151/ 
2014 γνωμοδοτήσεις του Δημοτικού Συμβουλίου του 
Δήμου Αθηναίων. 


10. Την υπ’ αριθ. 2/πρακτ.5/28-5-2014 γνωμοδότηση του 
Συμβουλίου Πολεοδομικών Θεμάτων και Αμφισβητήσεων 
Περιφερειακής Ενότητας Κεντρικού Τομέα Αθηνών. 

11. Την υπ’ αριθ. 45/2016 γνωμοδότηση του Συμβουλίου 
της Επικράτειας με πρόταση των Υπουργών Πολιτισμού 
και Αθλητισμού και Περιβάλλοντος και Ενέργειας και 
του Αναπληρωτή Υπουργού Περιβάλλοντος και Ενέρ¬ 
γειας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδί¬ 
ου του δήμου Αθηναίων (Ν. Αττικής) στην περιοχή 75 
«Ακαδημία Πλάτωνος» και ειδικότερα στο οικοδομικό 
τετράγωνο 37, που περικλείεται από τις οδούς Αίμωνος, 
Ευκλείδου, Δημοσθένους και Λεβιδίου, με το χαρακτηρι¬ 
σμό του με στοιχεία Α Β Γ Δ Ε Ζ Α τμήματος αυτού ως 
χώρου σχολείου, όπως φαίνεται στο σχετικό πρωτότυπο 
διάγραμμα σε κλίμακα 1:500, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών και 
Γεωχωρικών Πληροφοριών με την υπ’ αριθ. 7898/2016 
πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Απριλίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΑΡΙΣΤΕΙΔΗΣ ΜΠΑΛΤΑΣ ΠΑΝΑΓΙΩΤΗΣ ΣΚΟΥΡΛΕΤΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΙΩΑΝΝΗΣ ΤΣΙΡΩΝΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΑΠΟΦΑΣΕΙ Σ 

Αριθ. απόφ. 46/2016 (3) 

Κήρυξη αναγκαστικής απαλλοτρίωσης ακινήτων για την 
κατασκευή του έργου: «ΚΑΤΑΣΚΕΥΗ ΟΔΟΥ ΛΑΣΤΕΪ- 
ΚΑ - ΠΑΡΑΚΑΜΨΗ ΑΓΙΟΥ ΙΩΑΝΝΗ - ΚΑΤΑΚΟΛΟ». 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1) Το Ν. 3852/2010 Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης και συγκεκριμένα τα άρθρα 163 και 273. 

2) Τις διατάξεις του Π.δ. 132/27-12-2010 (ΦΕΚ 225 Α7 
27-12-2010) «Οργανισμός της Περιφέρειας Δυτικής Ελ¬ 
λάδας». 

3) Τις διατάξεις του Διατάγματος της 25-11-1929 «περί 
κωδικοποιήσεως των περί κατασκευής και συντηρήσεως 
οδών κείμενων διατάξεων» σύμφωνα με τις οποίες είναι 
επιτρεπτή η κήρυξη της απαλλοτρίωσης. 

4) Τις διατάξεις του Ν. 2882/2001 «Κώδικας Αναγκαστι¬ 
κών Απαλλοτριώσεων», (ΦΕΚ 17 Α'/2001) ως τροποποιή¬ 
θηκε με το αρ. 26 του Ν. 4122/18.02.2013 (ΦΕΚ 42 Α') και 
το άρθρο 76 του Ν. 4146/2013 (ΦΕΚ 90 Α'). 

5) Τις διατάξεις του Ν. 2985/ 31-01-2002 (ΦΕΚ 18 Α'/ 
2002) «Προσαρμογή του Κώδικα Αναγκαστικών Απαλ¬ 
λοτριώσεων στο Σύνταγμα». 

6) Τις διατάξεις του άρθρου 1 του Ν. 653/1977 «Περί 
υποχρεώσεως των παρόδιων ιδιοκτητών για τη διάνοι¬ 
ξη οδών κ.λπ.» (ΦΕΚ 214 Α'/1977) και του Π.δ. 929/1979 
όπως αυτές έχουν τροποποιηθεί συμπληρωθεί και ισχύ¬ 
ουν με τις διατάξεις του άρθρου 62 του Ν. 947/1979 
(ΦΕΚ 169 Α'/1979) και του άρθρου 9 του Ν. 960/1979 
(ΦΕΚ 194 Α71979) και του Ν. 2052/1992 (άρθρο 4 παρ. 14 
του Κεφ. Β'). 

7) Τις διατάξεις του Ν. 4070/2012 (ΦΕΚ 82 Α'/2012) 
«Ρυθμίσεις Ηλεκτρονικών Επικοινωνιών, Μεταφορών, 
Δημοσίων Έργων και άλλες διατάξεις» και ειδικά τα 
άρθρα 124 και 140 παρ. 1 αυτού. 

8) Την Α.Π. 333155/5840/08-12-2014 απόφαση έγκρισης 
τροποποίησης της μελέτης κτηματολογίου και πράξεων 
Αναλογισμού της μελέτης με τίτλο: 

ΣΥΜΠΛΗΡΩΜΑΤΙΚΕΣ ΜΕΛΕΤΕΣ ΓΙΑ ΤΗΝ ΩΡΙΜΑΝΣΗ 
ΤΟΥ ΕΡΓΟΥ: «ΚΑΤΑΣΚΕΥΗ ΟΔΟΥ ΛΑΣΤΕΪΚΑ - ΠΑΡΑ¬ 
ΚΑΜΨΗ ΑΓΙΟΥ ΙΩΑΝΝΗ - ΚΑΤΑΚΩΛΟ». 

9) Την Α.Π. 95337/1433/12-4-2016 απόφαση έγκρισης 2ης 
τροποποίησης της μελέτης κτηματολογίου και πράξεων 
Αναλογισμού της μελέτης με τίτλο: 

ΣΥΜΠΛΗΡΩΜΑΤΙΚΕΣ ΜΕΛΕΤΕΣ ΓΙΑ ΤΗΝ ΩΡΙΜΑΝΣΗ 
ΤΟΥ ΕΡΓΟΥ: «ΚΑΤΑΣΚΕΥΗ ΟΔΟΥ ΛΑΣΤΕΪΚΑ - ΠΑΡΑΚΑΜ¬ 
ΨΗ ΑΓΙΟΥ ΙΩΑΝΝΗ - ΚΑΤΑΚΩΛΟ», ως προς το εμβαδό 
της απαλλοτριούμενης έκτασης. 

10) Την Α.Π. 4858/2001 απόφαση της Δ/ντριας Περι¬ 
βάλλοντος και Χωροταξίας της Περιφέρειας Δυτικής 
Ελλάδος με την οποία εγκρίθηκαν οι Περιβαλλοντικοί 
όροι του έργου: «ΚΑΤΑΣΚΕΥΗ ΟΔΟΥ ΛΑΣΤΕΪΚΑ-ΠΑΡΑ- 
ΚΑΜΨΗ ΑΓΙΟΥ ΙΩΑΝΝΗ - ΚΑΤΑΚΟΛΟ ΗΛΕΙΑΣ». 

11) . Την Α.Π. 225/4905/19-1-2012 απόφαση του Γενικού 
Γραμματέα Αποκεντρωμένης Δ/σης Πελοποννήσου, Δυ¬ 
τικής Ελλάδος και Ιονίου με την οποία έγινε ανανέωση 
ισχύος των Περιβαλλοντικών όρων (ΜΠΕ) του έργου: 
«ΚΑΤΑΣΚΕΥΗ ΟΔΟΥ ΛΑΣΤΕΪΚΑ - ΠΑΡΑΚΑΜΨΗ ΑΓΙΟΥ 
ΙΩΑΝΝΗ - ΚΑΤΑΚΟΛΟ ΗΛΕΙΑΣ». 

12) Την υπ’ αριθ. 16.666/31-12-2015 έκθεση του Αυτοτε¬ 
λούς Γ ραφείου Ηλείας της Περιφέρειας Δ/νσης Δημό¬ 


σιας Περιουσίας Πελοποννήσου - Δυτικής Ελλάδας και 
Ιονίου περί ύπαρξης ή μη δικαιωμάτων του Δημοσίου 
σε ακίνητα που απαλλοτριώνονται αναγκαστικά για την 
κατασκευή του εν λόγω έργου. 

13) Την υπ’ αριθ. 145267/5619/2-11-2015 βεβαίωση τελε¬ 
σιδικίας της Δ/νσης Δασών Π. Ε. Ηλείας περί μη ύπαρ¬ 
ξης δασικής έκτασης στην περιοχή του υπό κατασκευή 
έργου. 

14) Το υπ’ αριθ. 1258/15-1-2016 έγγραφο με το έχει 
διαβιβαστεί στην Υπηρεσία μας από το Αυτοτελές Γ ρα¬ 
φείο Ηλείας της Περιφ. Δ/νσης Δημόσιας Περιουσίας 
Πελ/νησου - Δυτικής Ελλάδας και Ιονίου ηΈκθεση Προε- 
κτίμησής της κατά το άρθρο 15 του Ν. 2882/2001 (ΦΕΚ 17 Α') 
«Περί αναγκαστικών απαλλοτριώσεων Εκτιμητικής Επι¬ 
τροπής». 

15) Το υπ’ αριθ. 63489/783/9-3-2016 (αριθμ πρωτ. ΔΤΕ 
ΠΕ Ηλείας) έγγραφο υποβολής της έκθεσης εκτίμησης 
απαλλοτριουμένων ακινήτων της Πιστοποιημένης Εκτι- 
μήτριας Άννας Μιχαηλίδη. 

16) Το υπ’ αριθ. 866/8-4-2016 έγγραφο της Πρ/νης της 
ΕΥΔ του Επιχειρησιακού προγράμματος της ΠΔΕ με 
το οποίο βεβαιώνει ότι το έργο με τίτλο «ΚΑΤΑΣΚΕΥΗ 
ΟΔΟΥ ΛΑΣΤΕΪΚΑ - ΠΑΡΑΚΑΜΨΗ ΑΓΙΟΥ ΙΩΑΝΝΗ - ΚΑ¬ 
ΤΑΚΩΛΟ» είναι εγγεγραμμένο στην Συλλογική απόφα¬ 
ση ΕΠ0018 με ενάριθμο 2012ΕΠ00180011 με προϋπ/σμό 
10.898.640,00 € και ως εκ τούτου η απαιτούμενη δαπάνη 
των 795.000 € καλύπτεται από την παραπάνω Συλλογική 
Απόφαση. 

17) Την Α.Π. 220539/4052/13-8-2014 ανακοίνωση της 
προτεινόμενης απαλλοτρίωσης στην Εφημερίδα του 
Πύργου «ΠΑΤΡΙΣ» που δημοσιεύθηκε στο φύλλο της 
01/11/2014 και το γεγονός ότι έγινε τοιχοκόλληση της 
ανακοίνωσης της ΔΤΕ της ΠΕ Ηλείας στα Δημοτικά 
καταστήματα Πύργου, Αγίου Ιωάννη, Βυτινεΐκων, Λα- 
στεΐκων και Πρασίνου. 

18) Την υπ’ αριθ. 46/18-4-2016 απόφασή του με τίτλο: 
Κήρυξη αναγκαστικής απαλλοτρίωσης ακινήτων για την 
κατασκευή του έργου: 

«ΚΑΤΑΣΚΕΥΗ ΟΔΟΥ ΛΑΣΤΕΪΚΑ - ΠΑΡΑΚΑΜΨΗ ΑΓΙΟΥ 
ΙΩΑΝΝΗ - ΚΑΤΑΚΟΛΟ» 

19) Το υπ’ αριθ. 57882/5893/05-5-2016 έγγραφο της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου, αποφασίζει: 

• Κηρύσσει αναγκαστική απαλλοτρίωση για λόγους 
δημόσιας ωφέλειας και ειδικότερα για την κατασκευή 
και λειτουργία του έργου: «ΚΑΤΑΣΚΕΥΗ ΟΔΟΥ ΛΑΣΤΕΪ- 
ΚΑ - ΠΑΡΑΚΑΜΨΗ ΑΓΙΟΥ ΙΩΑΝΝΗ - ΚΑΤΑΚΟΛΟ», συνο¬ 
λικής έκτασης 129.532,07 μ 2 , όπως εικονίζεται στα από 
Ιούλιο 2014 Κτηματολογικά Διαγράμματα (σε κλίμακα 
1:1000) και στον αντίστοιχο τροποποιημένο Κτηματολο- 
γικό Πίνακα που συντάχθηκαν από τον ανάδοχο μελέτης 
«ΣΙΓΜΑ ΜΕΛΕΤΩΝ ΑΕ - ΓΕΩΡΓΙΟΣ ΝΙΚ. ΦΡΑΓΚΟΣ» και 
εγκρίθηκαν με την υπ’ αριθ. 193303/3529/17-7-2014 από¬ 
φαση του Προϊσταμένου του Τμήματος Συγκοινωνιακών 
έργων της Δ/νσης Τεχνικών έργων της Π.Ε. Ηλείας, όπως 
τροποποιήθηκαν στη συνέχεια με τις Α.Π. 333155/5840/ 
08-12-2014 και 95337/1433/12-4-2016 αποφάσεις του. 

Στην έκταση που απαλλοτριώνεται φερόμενοι ιδιο¬ 
κτήτες είναι μεταξύ άλλων οι: 

1) Αδελφοί Βαρουξή, 2) Ζαββός Νικόλαος 3) Φούρκας 
Αναστάσιος, 4) Μαρίτσας Κων/νος, 5) Γιαννόπουλος 
Νικόλαος, 6) Λινάρδος Παναγιώτης κ.λπ. Οι φερόμενοι 
ιδιοκτήτες, αναγράφονται στα εγκεκριμένα κτηματολο- 

γικά διαγράμματα και πίνακες, τα οποία βρίσκονται στα 
γραφεία της Δ/νσης ΤεχνικώνΈργων Π.Ε. Ηλείας, Διοικη¬ 
τήριο, 27100 ΠΥΡΓΟΣ. Η απαλλοτρίωση κηρύσσεται υπέρ 
της Περιφέρειας Δυτικής Ελλάδος, εκπροσωπούμενης 
από τα αρμόδια όργανα (άρθρο 113 του Ν. 3852/2010) 
της Περιφέρειας Δ.Ε. και με δαπάνες αυτής και των 
παρόδιων ιδιοκτητών, που ωφελούνται κατά τις διατά¬ 
ξεις του άρθρου 1 του Ν. 653/1977 «Περί υποχρεώσεως 
των παρόδιων ιδιοκτητών για τη διάνοιξη οδών κ.λπ.» 
(ΦΕΚ 214 Α') και του Π.δ. 929/1979 (ΦΕΚ 929 Α') όπως 
αυτές έχουν τροποποιηθεί και συμπληρωθεί με τις δια¬ 
τάξεις του άρθρου 62 του Ν. 947/1979 (ΦΕΚ 169 Α'), του 
άρθρου 9 του Ν. 960/1979 (ΦΕΚ 194 Α'), του άρθρου 4, 
παρ. 14 κεφ. Β του Ν. 2052/1992 (ΦΕΚ 94 Α') και ισχύουν 
σήμερα. 


• Η δαπάνη απαλλοτρίωσης, που υπολογίζεται περί¬ 
που στο ποσό των 795.000,00 ευρώ και αφορά συνολική 
απαλλοτριούμενη έκταση 129.532,07 τ.μ., θα καλυφθεί 
από πιστώσεις του έργου «ΚΑΤΑΣΚΕΥΗ ΟΔΟΥ ΛΑΣ- 
ΤΕΪΚΑ - ΠΑΡΑΚΑΜΨΗ ΑΓΙΟΥ ΙΩΑΝΝΗ - ΚΑΤΑΚΟΛΟ» 
που είναι εγγεγραμμένο στην Συλλογική Απόφαση 
ΕΠ0018 με Κ.Α. 2012ΕΠ001800011 και εγκεκριμένο Π/Υ 
10.898.640,00 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Μάίου 2016 

Η Πρόεδρος Περιφερειακού Συμβουλίου 
ΑΝΑΣΤΑΣΙΑ ΤΟΓΙΟΠΟΥΛΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.βΐ. 91 ·· Γ ια τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θ1.9Γ 

Πληροφορίες σχετικά με την λειτουργία της ιστοσελίδας: ΗβΙράβ3ΐ<.βΙ@β1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: ννβόπΐ3δΙθΓ.Θΐ@β1.9Γ 
Πληροφορίες για γενικό πρωτόκολλο και αλληλογραφία: 9··3ηιπΐ3ΐΘΪ3@β1.9Γ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ίΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Τι(ΐρ://νννν\/ν.6ΐ.ί]Γ - 8-πΐ3ίΙ: νν6ΐ)ΓΠ35(6Γ.6ΐ@6ί.(]Γ 































